b'\n_START_ARTICLE_\nPolicijski pes\n_START_PARAGRAPH_\nPolicijski pes(v Severni Ameriki velikokrat naveden s kratico " K-9", ki je homonim besede canine) je slu\xc5\xbeben pes, ki je posebej iz\xc5\xa1olan in usposobljen za pomo\xc4\x8d pri delu v policiji, Carini in drugim organom kazenskega pregona. Uporabljajo ga za odkrivanje prepovedanih drog in eksplozivov, pri iskanju pogre\xc5\xa1anih oseb, pri odkrivanju dokazov na kraju zlo\xc4\x8dina in pri za\xc5\xa1\xc4\x8diti njihovih lastnikov. Policijski psi si morajo zapomniti veliko glasovnih ukazov ter ro\xc4\x8dnih signalov. Najpogostej\xc5\xa1a pasma policijskega psa je nem\xc5\xa1ki ov\xc4\x8dar. Namerna po\xc5\xa1kodba ali uboj psa se v mnogih dr\xc5\xbeavah smatra za zlo\xc4\x8din.\n_START_SECTION_\nZa\xc4\x8detki\n_START_PARAGRAPH_\nPsi so bili uporabljeni za namene kazenskega pregona vsaj \xc5\xbee od srednjega veka dalje. V vaseh so dali denar na stran za rejo in vzdr\xc5\xbeevanje policijskih krvosledcev okro\xc5\xbeja, katere so uporabljali za lov nad zlo\xc4\x8dince. V \xc4\x8dasu vladanja angle\xc5\xa1kega kralja Henrika I. je bil policist oziroma stra\xc5\xbenik zadol\xc5\xbeen za kraljevo pala\xc4\x8do ter za vzdr\xc5\xbeevanje konju\xc5\xa1nice, pesjakov in hlevov. Odgovoren je bil tudi za za\xc5\xa1\xc4\x8dito in kontrolo celotne pala\xc4\x8de. V Franciji so se psi uporabili v 14. stoletju v St. Malo. Na \xc5\xa0kotskem so bili krvosledci znani kot\xc2\xa0\xc2\xbbSlough dog\xc2\xab. Ta beseda izvira iz \xc2\xbbSleuth\xc2\xab, kar pomeni detektiv._NEWLINE_V 19. stoletju je hitra urbanizacija Londona povzro\xc4\x8dila ogromno pove\xc4\x8danje zakona in nereda. Ta problem je bil dale\xc4\x8d prevelik, da bi ga lahko re\xc5\xa1ili z obstoje\xc4\x8dimi organi kazenskega pregona. Posledica tega je bil nastanek zasebnih zdru\xc5\xbeenj za pomo\xc4\x8d pri boju proti kriminalu. No\xc4\x8dni \xc4\x8duvaji so skrbeli za za\xc5\xa1\xc4\x8dito prostorov skupaj s posamezniki zasebnih zdru\xc5\xbeenj. Slednji so bili oboro\xc5\xbeeni s strelnim oro\xc5\xbejem in psi, da bi se za\xc5\xa1\xc4\x8ditili pred kazenskimi prestopniki.\n_START_SECTION_\nModerna doba\n_START_PARAGRAPH_\nEden izmed prvih pravih poskusov za uporabo psov za pomo\xc4\x8d policiji pri odkrivanju kaznivih dejanj in prijetja zlo\xc4\x8dincev je bil narejen leta 1869 s komisarjem Metropolitanske policije v Londonu, Sir Charles Warren. Ponavljajo\xc4\x8de se napake Warrena pri identificiranju in prijetju serijskega morilca Jacka Razpara\xc4\x8da je pripeljalo do velikega obrekovanja tiska zaradi neuporabe psov pri iskanju morilca. \xc5\xbde na drugem prizori\xc5\xa1\xc4\x8du zlo\xc4\x8dina serijskega morilca je imel dva zdresirana psa, usposobljena za sledenje. Rezultati so bili dale\xc4\x8d od zadovoljivih. Eden od psov je ugriznil komisarja, kasneje pa sta oba psa utekla, nakar je bilo spro\xc5\xbeeno policijsko iskanje, da jih ponovno najdejo._NEWLINE_Prvi\xc4\x8d so bili psi uporabljeni v velikem obsegu za pomo\xc4\x8d v policiji v kontinentalni Evropi. Pari\xc5\xa1ka policija je za\xc4\x8dela uporabljati pse proti zdru\xc5\xbeevanju kriminalnih tolp v no\xc4\x8dnih urah. Prvi organiziran policijski program za pse je bil predstavljen v policijskem oddelku v Gentu v Belgiji leta 1899. Te metode so se kmalu raz\xc5\xa1irile v Avstro-Ogrsko in Nem\xc4\x8dijo. Slednja je prva za\xc4\x8dela znanstveno raziskovati na tem podro\xc4\x8dju in sicer s poskusi vzreje psov in njihovega usposabljanja. Nem\xc5\xa1ka policija je izbrala nem\xc5\xa1kega ov\xc4\x8darja kot idealna pasma za policijsko delo in odprla prvo Pasjo \xc5\xa1olo leta 1920 v Greenheidu. Za\xc4\x8delo se je sistemati\xc4\x8dno \xc5\xa1olanje, kjer se psi u\xc4\x8dijo poslu\xc5\xa1nosti, iskanja oz. sledenja in napadanja kriminalcev._NEWLINE_V Veliki Britaniji so bili policijski psi prvi\xc4\x8d uporabljeni leta 1908, da bi zaustavili kraje in tatvine ob pomolih v Hull-u. Leta 1910 so \xc5\xbdelezni\xc5\xa1ke policijske sile eksperimentirale z drugimi pasmami, kot so zlati prina\xc5\xa1alci, labradorci, dobermani in nem\xc5\xa1kimi ov\xc4\x8darji.\n_START_SECTION_\nNajpogostej\xc5\xa1e pasme\n_START_PARAGRAPH_\nNekatere pasme se uporabljajo za uveljavljanje javnega reda s preganjanjem in zadr\xc5\xbeanjem osumljenca ali s pridr\xc5\xbeanjem osumljenca v primeru gro\xc5\xbenje za pobeg. To izvedejo z neposrednim prijetjem ali z metodo imenovano \xc2\xbbBark and Hold\xc2\xab\xc2\xa0oziroma \xc2\xbbLajanje in zadr\xc5\xbeanje\xc2\xab. Policijski psi, kot so nem\xc5\xa1ki ov\xc4\x8darji, imajo veliko dobrih lastnosti, zaradi katerih se jih uporablja za policijsko delo. Uspe\xc5\xa1en policijski pes mora biti inteligenten, agresiven, mo\xc4\x8den in mora imeti dobro razvit vonj. Za policijske pse izberejo \xc5\xa1tevilne nekastrirane samce, saj tako ohranijo svojo agresivno vedenje. Vendar se uporabljajo tudi samice, predvsem za re\xc5\xa1evanje, sledenje in lociranje bombe/eksploziva in droge. Nem\xc5\xa1ki ov\xc4\x8darji in Belgijski ov\xc4\x8darji se najpogosteje uporabljajo zaradi njihove razpolo\xc5\xbeljivosti; vendar tudi ostale pasme psov so primerne za pomo\xc4\x8d policiji, kot so Nizozemski ov\xc4\x8darji, Rotvajlerji, Bokserji, Dobermani, Veliki \xc5\xa1navcerji, Airedalski terierji.\n_START_SECTION_\nUpokojitev\n_START_PARAGRAPH_\nDo upokojitve policijskih psov pride, \xc4\x8de se po\xc5\xa1kodujejo do te mere, da si ne bodo ve\xc4\x8d opomogli, v primeru brejnosti ali vzgajanju mladi\xc4\x8dev, ali pa so prestari/bolni, da bi nadaljevali z delom. Delovna doba policijskega psa je 6-9 let (usposabljajo ga od prvega leta starosti). _NEWLINE_\xc4\x8ce so ti psi ubiti med opravljanjem slu\xc5\xbebenih dol\xc5\xbenosti, so dele\xc5\xbeni enake \xc4\x8dasti kot njihovi \xc4\x8dlove\xc5\xa1ki partnerji. Vodnik sprejme vse odlo\xc4\x8ditve v zvezi s svojim svojim \xc5\xbeivalskim partnerjem.'